62024TO0484_INF
A Törvényszék (ötödik tanács) 2025. június 26‑i végzése –FF kontra Eurojust és Europol (Sky ECC III)
(T‑484/24. sz. ügy)
„Szerződésen kívüli felelősség – A tagállamok rendőri hatóságainak és egyéb bűnüldöző hatóságainak együttműködése – A személyes adatok állítólagos jogellenes kezelése – Az alaki követelmények megsértése –Az eljárási szabályzat 76. cikkének d) pontja – Az Europol cselekménye folytán elszenvedett nem vagyoni kár hiánya – Részben az annak elbírálására hatáskörrel nyilvánvalóan nem rendelkező bíróság előtt indított, részben nyilvánvalóan elfogadhatatlan, részben pedig nyilvánvalóan minden jogi alapot nélkülöző kereset”
1.
Eljárás – Természetes vagy jogi személy által előterjesztett, a nemzeti hatóság által hozott aktus elfogadhatatlanságának megállapítása iránti kereset – Az uniós bíróság hatáskörének hiánya – Elfogadhatatlanság
(EUMSZ 277. cikk)
(lásd: 20. pont)
2.
Eljárás – Természetes vagy jogi személy által előterjesztett, a nemzeti hatóság által hozott aktus jogellenességének megállapítása iránti kereset – Az uniós bíróság hatáskörének nyilvánvaló hiánya – Elfogadhatatlanság
(EUMSZ 277. cikk)
(lásd: 21. pont)
3.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – Uniós intézmény által okozott károk megtérítésére irányuló keresetlevél – A felrótt magatartással kapcsolatos információk hiánya – Elfogadhatatlanság
(EUMSZ 268. és EUMSZ 340. cikk; a Törvényszék eljárási szabályzata, 76. cikk, d) pont; 2018/1727 európai parlamenti és tanácsi rendelet, 46. cikk, (1) bekezdés)
(lásd: 31., 32., 45. pont)
4.
Szerződésen kívüli felelősség – Feltételek – Jogellenesség – Kár – Okozati összefüggés – Tényleges és biztos kár – Bizonyítási teher – A nem vagyoni kár fennállásának és mértékének bizonyítására alkalmas elemeket nem tartalmazó kereset – A Törvényszék azon kötelezettsége, hogy a felperes beadványaihoz csatolt mellékletekben ilyen elemeket keresve és azonosítva, illetve iratok benyújtását elrendelve kiegészítse az érvelést – Hiány – A kereset egészének elutasítása
(EUMSZ 340. cikk; a Törvényszék eljárási szabályzata, 85. cikk, (1) és (2) bekezdés; 2016/794 európai parlamenti és tanácsi rendelet, 50. cikk (1) bekezdés)
(lásd: 55., 57., 58., 67., 71., 74., 78., 85., 87. pont)
5.
Szerződésen kívüli felelősség – Feltételek – 2016/794 rendelet – Személyes adatok jogszerűtlen kezeléséért való felelősség – Az említett felelősség jellege – Az Europol és az érintett tagállam egyetemleges felelőssége
(2016/794 európai parlamenti és tanácsi rendelet, (57) preambulumbekezdés és 50. cikk, (1) bekezdés)
(lásd: 83., 84. pont)
Rendelkező rész
1)
A Törvényszék a keresetet elutasítja, mint olyan keresetet, amelyet nyilvánvalóan hatáskörrel nem rendelkező bírósághoz nyújtottak be, amennyiben az a „Sky ECC” titkosított kommunikációs szolgáltatással kapcsolatos közös nyomozócsoport létrehozásáról szóló megállapodás „elfogadhatatlanságának” megállapítására irányul.
2)
A Törvényszék a keresetet mint nyilvánvalóan elfogadhatatlant elutasítja annyiban, amennyiben azt az Európai Unió Büntető Igazságügyi Együttműködési Ügynöksége (Eurojust) ellen nyújtották be, és a neki tulajdonított nem vagyoni kár megtérítésére irányul.
3)
A Törvényszék a keresetet mint nyilvánvalóan minden jogi alapot nélkülözőt elutasítja annyiban, amennyiben azt a Bűnüldözési Együttműködés Európai Uniós Ügynöksége (Europol) ellen nyújtották be, és a neki tulajdonított nem vagyoni kár megtérítésére irányul.
4)
FF maga viseli saját költségeit, valamint az Eurojust és az Europol részéről felmerült költségeket.
5)
A Spanyol Királyság és a Holland Királyság maga viseli saját költségeit.